<classify> Na Peter Mmbaga Kama kawaida ninapoamka lazima nisikilize ngoma fulani hivi, hii ni kawaida yangu kuianza siku poa. Leo nacheki faili hapa naona ngoma kibao, Sauti ya Jogoo hii hapa, Kiujamaa, Chochote Popote, Hawatuwezi, Higher, Playboy, Kanda Maalum, Nuru, Bado Ngwale, Tanganyika, aisee siku kweli imeanza poa. Naingia Twitter kidogo, napenda mtandao huu, huku kuna mijadala konki, unajua sio sawa na udaku wa Insta mjuba wangu. Namuona Nikki Mbishi na Nikki Wa Pili wanabagazana. Wakazi anaingilia kidogo. Hawa Weusi wengine; Joh Makini, Lord, G Nako hata mfamasia Bonta, hawana kelele mitandaoni, wape kipaza au mdundo na booth tu. Au labda King Izzy nasikia mpe ulingo wa karate kidogo. Actually ni asili, wataratibu sana hata ukiwaona karibu. Mbishi, Wakazi na Wa Pili ni waongeaji tu, waongeaji wazuri na wanajua kupangalia hoja. Kwahiyo ni kama kabifu vile kakuchangamshana, in Hip Hop way eeh! Nikawazua wee, kwasababu Kababaa na Zohan hawajaanza leo Mbasi wangu, ikafanya nikumbuke ile bifu ya Nako 2 Nako Soldiers, hawahawa majamaa wa Arachuga, Lord Eyes, Ibra DaHustler, G Nako, na Bou Nako vs Kikosi Cha Mizinga chini ya mbabe Nabii Koko, KalaPina. Lilikuwa bifu kweli, inasemekana mizunguano mpaka kutifuana makonde. Nako wakawapiga stop wahuni wa Block 41 kutimba Kaskazini ila wao wakasema Bongo DSM tutaingia tu, inachekesha hii stori sana. Kuna stori ingine iliibuka uvumi kuwa Bou Nako alizimishwa kwenye klabu flani Dar ndio kina Lord wakatoa hicho kitisho. Nasikia Kikosi walifanya timing kinoma, coz inasemekana Bou ni mbaya wa vifuti, kareti na taekwondo. Back in the days hiyo aiseee! Mwishowe ikaenda Nako wakatoa ngoma kubwa sana kwenye Hip Hop mpaka leo, Show Love, yaani bifu za nini, kaa chini tuongee vya maana. KalaPina nae akatoa ngoma akaenda chuga akapiga show kwa amani. It was magical and very insipiring. Inanikumbusha kitambo machalii hapo, usituambie kitu kuhusu Hip Hop. Tulichafukwa na roho! Kuna kipindi Wanaume TMK na Wanaume Halisi ya GOAT wa Bongo Flava, Juma Nature baada ya kutoka upande wa pili. Unaikumbuka mshike mshike ndege tunduni, wakazinguana na maneno maneno. Kabifu kachinichini hivi. Tatu Bila vs Dar Mpaka Moro. Eti tunapiga Show Dar mpaka Moro, huku tumewapiga tatu bila. Muziki mtamu aisee! Waswahili FA na Bado Nipo Nipo, Inspector Haroun Bado Upo Upo. Wakaanza kupeana maneno ya Pwani. Siunajua mwenyewe wanavyocheza na maneno hawa jamaa, mafundi haswa. Mwishowe yakaisha! Unaikumbuka bifu ya Afande Sele vs O-ten, wakazinguana, inasemekana ilifikia ile ya mmoja akifa wasizikane baadae likaisha. Mwishowe wakatoa Tusahau Yaliyopita. Kweli wakasahau! Afande Sele tena vs Profesa Jay kuhusu ngoma ya Mtazamo. East Coast team ya kina Crazy GK, FA, AY n.k vs TMK Wanaume Family, O-Ten akaliumua na Afande Sele, ingawa EACT walipotezea hivi. Huku Piga manati halafu upande huu kuna Komaa nao. Old good days hizi Wabasi wangu! Joh Makini vs Fid Q, wanastahili kuitwa GOAT, majamaa wanafanya rap ipendwe kila mmoja ana ladha yake, flow, package, octave, live band wanapiga, crowd controllers n.k Kila mmoja kajitengenezea ngome huku akisema anaigeuza Mwanza kuwa rap City huyu anajibu Arachuga rap City. Branding, its good in music business! Wadau waka-connect dots wakasema Joh aliwahi dis hizi kuandika hatukopi kwenye vitabu babu, ...umekushinda ustaarabu kwenye ByeBye baada ya Fid kudai anaandika sana kwasababu anasoma sana vitabu. Same to Fid. Mwaka juzi hivi, Fid Q akatoa ngoma noma sana, Fresh kwa Prodyuza mkongwe na faza mwenye Bongo Flava yake, Majani. Kumbe biti ile kitambo Joh aliifanyia kazi akaipotezea Bongo Records, kitaa kikajua kuna mnyukano utatokea. Kwenye kipindi kikubwa cha burudani cha XXL pale Clouds FM, GOAT kwa upande wa entertainment presenters, Adam Mchomvu akainogesha flani. Ikaisha kiaina. Wakai-slove kiutu uzima. Wakaanza kuzungumziana live kuwa no bifu. Lakini mistari yao kidogo ilikuwa na kautata. Kuna kipindi Weusi, specifically Joh Makini na dogo lake Nikki wa Pili wakabifu na R.O.M.A kimya kimya kwenye mistari hivi kuhusu umiliki wa Kaskazini, wao wachuga au Roma mtanga. It was interesting. Nikki akadisi Demu ninanyemtaka ni Manka wa kichaga jioni anauliza umeingiza shingapi, sio demu wa kitanga jioni moja khanga, tayari amejipanga kwa mabusu... R.O.M.A naye akazingua Kaskazini bila Tanga ni msondo bila ngurumo,...hawa wachaga hawatuwezi, akadis ingine Mistari yako meusi naipaka carolight. Wadau waka-connect dots pia. Ikaishia hivyo! Time fly, vibifu vilikuwa vingi. Hivi karibu Nikki wa Pili na Nikki Mbishi wamekuwa na wakidisiana mno, kuna interview on Wasafi FM, Wa Pili aliulizwa kuhusu Wapoloo, ngoma inayoendelea kuwaweka juu Weusi kwa gemu, remix yake anazungumziaje wadau kuona Mbishi apite ndani. Wa Pili akakazia kuwa kibiashara hawawezi mweka Mbishi. Aliwakata wengi sana. Mbishi naye akamdisi kivyake. Lakini one thing, ninachopenda kuhusu bifu hizi Im sure zitaenda positive for business purpose. Mbishi akawadis wote, in 15 years jamaa hawana albamu za kutosha halafu wame-commercialize Hip Hop. Kwa Weusi, Joh ana albamu moja. Gnako na Lord wana ya pamoja ya kundi Nako 2 Nako. Mjadala wa Twitter unakuwaga mtamu sana, wanadisiana sana. Recently, mjadala umenoga baada ya Joh Makini kuibuka kwa Madiba, mitaa ya Jozi kushea stage moja na Meek Mill, Nadia Nakai, AKA, Post Malone, Casper Nyovest, Chance the Rapper na wakali wengine chini ya Castle Unlock sapoti. Ilionekana Nikki Mbishi na Wakazi yeye alikwenda ndio wana-engineer hii mambo, halafu Mbishi mbona hajaibuka Jumamosi ya Juni 17 kwenye show pale Sauzi na wasanii wengine wakali ambao nawaona mbali sana, kwa kile walichokionyesha mpaka sasa, kama vile P Mawenge, Motra the future, Clint, Fred Mulla, Dash, Ze JiJi, ZenjiBoy na Sightmore kushinda NabebwaNaBeatChallenge na PricelessChallenge nao wakaibuka. Kwa Instagram ya Mbishi akapost, kuwa hajaenda ila ataenda Sauzi kwa michongo yake binafsi. Au hi indo ile Nikki Wa Pili anayomdis Mbishi kuwa hayuko poa kibiashara, coz on the day Joh Makini anaweka wazi kuwa yeye ndio Castle wanampeleka Sauzi kushea jukwaa na akina Meek Mill aliweka hashtag FavouriteMcWaMamenejaMasoko. Mwamba wa Kaskazini akatupa jiwe gizani. Mbishi ana-package yake, ana aina fulani ya mashairi ya pekee na jinsi anavyo-move crowd while performing. Wakati bifu hili Castle lite wakizidi kulichochea, ni biashara, naiona kabisa! Siku mbili tatu za nyuma ukiacha Baba Zuri na Baba Malcom wanavyochokonoana. Mchongo ulizidi kunuka baada ya Weusi kutoa vyuma viwili, Show time na Ile Saa kwenye clip moja wakiwa na ticha mjuba, comedian wa kiwango cha juu, Mr. Beneficial, majamaaa walidai hakuna ngoma kali ya Hip Hop iliyotoka zaidi ya Wapoloo, means game ililala mpaka wao kutoa vyuma hivyo viwili juzi kati. Mbishi na Wakazi wakajiuliza hivi ngoma yao Priceless sio kubwa kihivyo, kwahiyo Weusi wanazingua au? Hata wadau kadhaa walijiuliza! Kiukweli ukizingumzia ngoma kali, Priceless na Wapoloo ni mojawapo ya ngoma kali za Hip Hop. Tofauti ni kuwa Priceless haikupata airtime sana au kabisa kwa mainstream media tofauti na Wapoloo au ndiyo ile dis ya kibiashara kwenye hili Mbishi anasema comercialize ni kufanya namna kitu kipendwe, kama kizuri kinajiuza tu. Kingine ni mauaji yaliyofanyika kwenye Wapoloo ni ya kundi; watu wanne, huku kwa Priceless wawili. Na flow ya kila mmoja ni magical and class. Nikki Wa Pili ana vimistari vyake tata, flows, dots connection na mianguko yake. Japo, kuna watu fulani wanamdis kiana kwenye moja ya makutano yetu na yeye anajua wanavyomchokoa, tena samtymz akiwepo kisa mistari yake kuhusu kinadada. Kwa watu wazima Lord Eyes na Joh ni alltime Hip Hop GOATs. Madingi hawa wana midondoko yao, octave tofauti, mistari noma na flow ni balaa, wanajua kunogesha sana. Ukisikia ngumu kufanya ziwe tamu ndio hawa maOFFSSIR wawili. Though, Joh anaandika sana. Marafiki kwelikweli toka Hawapendi na Mandezi. Unazikumbuka hizi? Joh ana albamu moja, Lord ana albamu ya kundi. It is real G Nako anaposema wao walifanya rap ipigwe club. Sishangai Jux akidai Joh ndiye mwana Hip Hop anaependwa sana na kinadada. All in all, Weusi kama kundi wanafanya vizuri sana. Hakuna kundi linalowatisha kwa sasa Kama wao, hata tukisema package ya mmoja mmoja maOFFSIR wametimia. G Nako is not our discussion here. Kwanini? Jamaa kavuka viwango hatari; ni rapa, anaimba pia mpaka anawakalisha waimbaji. Huyu ana-discussion ya pekee. Ni mtu na nusu! Nikki Mbishi ni jabali, kufanya underground kipindi hichi inahitaji uwe imara sana kwenye mchezo, na Baba Malcom ka-prove hilo, flow, unpredictable, mistari kuntu, freestyler wa muda wote. Those time angeuza albamu yake kwa mdosi mpaka milioni 100 as advance kama kina Wagosi wa Kaya, tatizo teknolojia. Ana albam tatu zote kuntu na mixtape. Siku hizi tumepoa sana. Labda jamaa wa Tema Yai Nation wanajitahidi mtu kama Mex, Clint Fierce au Bensofar ni package za freestyle nilizokwishaziona kwa kizazi hichi wana mengi wataonesha. Sikushangai Clint Fierce kushinda challenge kwenda Sauzi kwa Castle Lite Unlock au Mex kuwepo kwenye ile cypher ya Castle pia. Huyo Bensofar eti yeye alikuwa countryside hakushiriki cypher. Ninavyosikia. Ingekuwaje angekuwepo? Mbishi ni GOAT kwa upande wa freestyle. Ana wenzake top 3 GOATs, Godzillah na Ngwair Wapumzike kwa amani hawa jamaa wawili aisee! Sasa huyu Wakazi na yeye ni moto mwingine, bilingual beast. Anajua kucheza na maneno kama wenzake lakini utata ni pale anapocheza in bilingual way. Amefanya makubwa but underrated kama G Nako mpaka unajiuliza wadau mnataka nini? 3 mixtapes na albamu moja. Jamaa anajua kutumia mitandao kuliko msanii yoyote kwa biashara, pili anajua kutoa credit mpaka basi. Ifanyie utafiti KISIMANI albamu na mambo yake. I salute! I wish Priceless ingepata airtime ya kutosha majibu sijui yangekuwaje. Kwangu zote kali, zipo kwa playlist yangu mara nyingi. Ukimzungumzia Wakazi anawaambia Weusi kupitia msemaji wao via Twitter, Nikki wa Pili awaletee washikaji zao kwaajili ya battle na wao wawalete SSK Sisi Sio Kundi, zao la Tamaduni hawa jamaa halafu Castle lite watie mkono. Ila Wa Pili anajibu akisema hii kitu ilipaswa ifanyike 15 years back. So, vipi mnakubali battle Weusi au? Na naamini Castle hawana mkono wa birika kwenye Hip Hop, wanajua kwanini wanadhamini aina hii ya muziki. Impact inaonekana! Bifu lenu limekuja kipindi mziki umepoa sana, hivyo limeamsha kitu. Tunahitaji hizi challenge kwa kazi sio maneno ya Twitter. Kabla ya hiyo Festival Show kwa Castle Lite kuwafikiria au mkijiandaa kuwaandikia proposal tunawaomba Priceless Remix Mbishi na Wakazi waleteeni Sisi Sio Kundi au Nash Mc au washkaji zenu wa Tamaduni. Na nyie Weusi leteni washikaji zenu kwaajili ya Wapoloo Remix sijui ni pale chuga mtawachomoa au madogo wenu OMG mnaowakubali. Sijui, ila tunaomba hii kwaajili ya gemu, gemu imepoa sana wana Hip Hop. Priceless inazidi kuwa tamu kisa Wapoloo, pia unaposikiliza Wapoloo mshikaji wangu sio Priceless moment kabisa! Tafakuri Ya Mbasi kwa Wabasi, ndio hiyo Wabasi wangu, ukipendezwa zaidi nicheki Twitter mbasi29 au Insta mbasiofficial  <topic>: BURUDANI 